CELEX: 62010TN0172
Language: et
Date: 2010-04-08 00:00:00
Title: Kohtuasi T-172/10: 8. aprillil 2010 esitatud hagi — Colas versus Siseturu Ühtlustamise Amet — García-Teresa Gárate (BASE-SEAL)

19.6.2010   
            
            
               ET
            
            
               Euroopa Liidu Teataja
            
            
               C 161/49
            
         
      8. aprillil 2010 esitatud hagi — Colas versus Siseturu Ühtlustamise Amet — García-Teresa Gárate (BASE-SEAL)
      (Kohtuasi T-172/10)
      (2010/C 161/78)
      Hagiavaldus esitati prantsuse keeles.
      
         Pooled
      
      
         Hageja: Colas (Boulogne-Billancourt, Prantsusmaa) (esindaja: advokaat E. Logeais)
      
         Kostja: Siseturu Ühtlustamise Amet (kaubamärgid ja tööstusdisainilahendused)
      
         Teine menetluspool apellatsioonikojas: Rosario García-Teresa Gárate (Barcelona, Hispaania)
      
         Hageja nõuded
      
      
                  —
               
               
                  esimese võimalusena, tühistada apellatsioonikoja otsus:
                  
                              —
                           
                           
                              osas, milles apellatsioonikoda tuvastas tähiste igasuguse sarnasuse puudumise, kuna ta tugines vaidlustatud kaubamärgi ebaõigele kujutisele ning jättis eelkõige täpsemalt määratlemata asjaomase avalikkuse ja põhjendamata sõnade BASE-SEAL eristava ja domineeriva iseloomu;
                           
                        
                              —
                           
                           
                              osas, milles apellatsioonikoda eitas tähiste mistahes sarnasust ja lükkas seetõttu tagasi kaubamärgi BASE-SEAL registreerimise peale esitatud vastulause, rikkudes sellega kaubamärgimääruse artikli 8 lõike 1 punkti b;
                           
                        
            
                  —
               
               
                  teise võimalusena tühistada apellatsioonikoja otsus osaliselt vaid kaupade osas, mis ei kujuta endast „keemiakaupu, mida kasutatakse teaduslikel eesmärkidel, fotograafias, põllumajanduses, aianduses ja metsanduses jne, sõnniku töötlemisel; keemilisi aineid, mida kasutatakse toiduainete säilitamiseks jne”;
               
            
                  —
               
               
                  mõlema võimaluse puhul mõista kõik kohtukulud välja Siseturu Ühtlustamise Ametilt.
               
            
         Väited ja peamised argumendid
      
      
         Ühenduse kaubamärgi taotleja: Rosario García-Teresa Gárate.
      
         Asjaomane ühenduse kaubamärk: kujutismärk „BASE-SEAL” kaupadele klassides 1, 17 ja 19 (taotlus nr 3 951 464).
      
         Vastulause aluseks oleva kaubamärgi või tähise omanik: hageja.
      
         Vastulause aluseks olev kaubamärk või tähis: mitmed siseriiklikud kaubamärgid (Hispaania, Ungari, Prantsuse, Poola, Rootsi, Saksa ja Tšehhi) ning rahvusvaheline kujutismärk, mis kujutab rombi, mis on osaliselt kollane ja mis sisaldab sõna „Colas”, kaupadele klassides 1, 19 ja 37.
      
         Vastulausete osakonna otsus: lükata vastulause tagasi.
      
         Apellatsioonikoja otsus: jätta kaebus rahuldamata.
      
         Väited: Nõukogu määruse (EÜ) nr 207/2009 ühenduse kaubamärgi kohta artikli 8 lõike 1 punkti b rikkumine, kuna vastandatud kaubamärkide vahel esineb segiajamise tõenäosus.